Hatten er 2-5 cm, brunlig eller brungul og tragtformet. Lamellerne er gullige lister, som løber langt ned ad stokken, og overgangen mellem hat og stok er uskarp.  Findested Trompet-kantarel er mycorrhizadanner med nåletræer. Ofte står der en gruppe fyrretræer i nærheden. Det er en svamp, der danner frugtlegeme relativt sent, typisk i oktober og november måned. Højden er ca. 3-8 cm, hvoraf de 2-6 cm er stokkens længde. Stokken er ½ – 1½ cm i tykkelsen.